Joni Mitchell
Joni Mitchell (született Roberta Joan Anderson, Fort Macleod, Alberta, Kanada, 1943. november 7. –)  kanadai énekes-dalszerző, festőművész.

Pályakép 

Anyja felmenői skótok és írek voltak. Tengerésztiszt apja norvég családból származott, és amatőr zenész volt.

Mitchell már kislánykorában saját zenekarával lépett fel. Kilencéves korában gyermekparalízist kapott, s bár meggyógyult, a boldog gyermekévek kimaradtak életéből.

Az ötvenes évek végén lett profi zenész, Pete Seeger és Bob Dylan dalait adta elő. A hatvanas évek elejétől ismert előadók szerzője lett.

Munkásságát nagyra értékelik a kritikusok, komoly hatással volt különböző műfajokban alkotó zenészkollégáira. A Rolling Stone magazin „minden idők egyik legnagyobb dalszerzőjének” nevezte őt, míg az AllMusic biográfiája szerint „amikor majd leülepszik a por, Joni Mitchell a 20. század legfontosabb és legnagyobb hatású női előadójaként állhat majd ott”.
Dalszövegei fejlett költőiséggel bírnak, a romantikus vágyódás, a zavarodottság, a kiábrándultság és az öröm személyes érzései mellett társadalmi és környezeti eszmékről szólnak.

Joni Mitchell első nagylemeze 1968-ban jelent meg a Reprise kiadónál. 1971-ben kiadott negyedik albuma, a Blue, szerepel a Rolling Stone magazin Minden idők 500 legjobb albuma listáján a 30. helyen.

Sikerek

Legnagyobb kereskedelmi sikerét az 1974-es Court and Spark lemez hozta meg olyan rádiós slágerekkel, mint a "Help Me” és a „Free Man in Paris”.

Mitchell minden egyes lemezének borítóját maga készítette. Saját magát „a körülmények hatására kisiklott festőművészként” jellemezte.

Pályafutása során 8 Grammy-díjat nyert (15 jelölésből). Először 1969-ben, legutóbb 2008-ban. 2002-ben megkapta a Grammy Életmű Díjat. 2002-ben Gordon Lightfoot és Leonard Cohen után a kanadai előadók közül harmadikként Joni Mitchell kapta meg a Kanada Rendet.

2007 júniusában a Kanadai Posta ikonikus kanadai zenészeket ábrázoló bélyegsorozatában is helyet kapott.

Diszkográfia

Stúdióalbumok

 1968: Song to a Seagull
 1969: Clouds
 1970: Ladies of the Canyon
 1971: Blue
 1972: For the Roses
 1974: Court and Spark
 1975: The Hissing of Summer Lawns
 1976: Hejira
 1977: Don Juan's Reckless Daughter
 1979: Mingus
 1982: Wild Things Run Fast
 1985: Dog Eat Dog
 1988: Chalk Mark in a Rain Storm
 1991: Night Ride Home
 1994: Turbulent Indigo
 1998: Taming the Tiger
 2000: Both Sides Now
 2002: Travelogue
 2007: Shine
 2019: Joni Mitchell Birthday Celebration (live)

Koncertalbumok
 1974: Miles of Aisles
 1980: Shadows and Light

Válogatások
 1996: Hits
 1996: Misses
 2004: The Beginning of Survival
 2004: Dreamland
 2005: Songs of a Prairie Girl
 2014: Love Has Many Faces: A Quartet, A Ballet, Waiting to Be Danced

Jegyzetek

További információk
Honlap 
Magyar weboldal
Blue

Kanadai énekesek
1943-ban született személyek
Élő személyek
Kanadai zenészek
Grammy-díjasok
Kanadai dalszerzők
Kanadai nők